แนวทางการดำเนินงานทันตกรรมของโรงพยาบาลในจังหวัดอ่างทอง

จากการประชุมคณะกรรมการพัฒนาระบบบริการสาขาสุขภาพช่องปาก จังหวัดอ่างทอง ในวันที่ 14 พฤษภาคม 2563 คณะกรรมการได้ทำการหารือพิจารณาเกี่ยวกับแนวทางการให้การรักษาทางทันตกรรมในสถานการณ์โรคติดเชื้อ COVID – 19 ตามแนวทางที่คณะอนุกรรมการพิจารณากำหนดเกณฑ์มาตรฐานการป้องกันโรคติดเชื้อในคลินิกทันตกรรม เพื่อรองรับสถานการณ์การแพร่ระบาดของโรคติดเชื้อไวรัส COVID – 19 ทันตแพทยสภาได้แนะนำแนวทางในการดำเนินงาน และได้ข้อสรุปมติของคณะกรรมการร่วมกัน โดยมีสาระสำคัญดังต่อไปนี้

1.ตามที่ทันตแพทยสภา ได้แนะนำเกี่ยวกับการพิจารณาให้การรักษาผู้ป่วย โดยให้การรักษาทางทันตกรรมในกรณีฉุกเฉิน (Emergency Case) กรณีเร่งด่วน (Urgency Case) และกรณีที่กำลังเข้าสู่ภาวะเร่งด่วน (Dental Pre-Urgency Case) ให้รักษาตามบริบทของแต่ละพื้นที่ โดยมีข้อตกลงการให้บริการทันตกรรมในโรงพยาบาลจังหวัดอ่างทอง ให้การรักษาทางทันตกรรมในรายการ

- ถอนฟันที่ไม่ซับซ้อน

- ผ่าฟันคุด (ชนิด Soft tissue) ที่มีอาการ

- ฟันปลอมชนิดถอดได้

- เกลารากฟัน (ด้วยวิธีใช้ Hand Instrument)

- รักษาคลองรากฟันในกรณีฉุกเฉิน

- อุดฟัน (กรณีทีใส่ Rubber Dam เพื่อ Isolation ฟันที่จะทำการรักษาได้)

ตั้งแต่วันที่ 1 มิถุนายน 2563 โดยให้หน่วยบริการเตรียมความพร้อมและบริหารจัดการระบบการนัดหมายผู้ป่วย และระบบการจัดการในทุกๆด้าน ให้เป็นไปตามหลักการป้องกันและควบคุมการแพร่กระจายเชื้อตามแนวทางที่ทันตแพทยสภาแนะนำมาอย่างเคร่งครัด โดยพิจารณาการให้การรักษาตามบริบทของแต่ละหน่วยบริการ ภายใต้การคำนึงถึงความปลอดภัยของผู้ปฏิบัติงานและผู้ป่วยในแง่การป้องกันและควบคุมการแพร่กระจายของโรคอย่างสูงสุด

2.การใส่อุปกรณ์ป้องกันส่วนบุคคล (PPE) สำหรับงานทันตกรรม

2.1กรณีผู้ป่วยทั่วไป ในงานหัตถการที่ไม่ฟุ้งกระจาย (Standard PPE)

- หมวกคลุมผม

- แว่น Goggle

- Face Shield

- Surgical Mask เปลี่ยนคาบละชิ้น / เปลี่ยนเมื่อปนเปื้อน

- Disposable Gloves

- Water Proof Gown / Isolation Gown เปลี่ยนเมื่อปนเปื้อน

- Shoe Cover หรือรองเท้าหัวปิด เปลี่ยนเมื่อปนเปื้อน

หรือปรับตามบริบท / นโยบายของหน่วยงานนั้นๆ

2.2 กรณีผู้ป่วยทั่วไป ในหัตถการที่มีการฟุ้งกระจาย (Full PPE)

- หมวกคลุมผม

- แว่น Goggle

- Face Shield

- N 95 Mask หรือเทียบเท่า เปลี่ยนเมื่อปนเปื้อน

- Double Disposable Gloves

- Water Proof Gown / Isolation Gown เปลี่ยนทุกเคส

- Leg Cover เปลี่ยนทุกเคส

หรือปรับตามบริบท / นโยบายของหน่วยงานนั้นๆ